Kjellås batteri

Batteriet ble bygget i 1902- 1903 som et forhåndsutbygd stillingsområde for Posisjonsartilleriet. Det hadde åtte åpne kanonstandplasser for 8,4 cm feltkanoner med en rekkevidde på ca. 6 km. Standplassene er godt adskilt. Bak disse er de bundet sammen av en vollgang. Mellom standplassene er det doble ammunisjonsnisjer. Anlegget er delvis nedsprengt i fjell og er blant de største enkeltanlegg blant grensebefestningene i Østfold. 

Batteriets oppgave var å hindre overgang ved Grønsund fergeleie og ellers dekke Glomma. Fem av standplassene danner en linje med skuddretning mot Eidsberg kirke. De siste tre stillingene på høyre fløy har retning mot sørøst. Batteriet kontrollerer også en del veier med tilknytning til jernbanestasjoner langs Østfoldbanens østre linje: Mysen, Eidsberg, Rakkestad og Slitu.

Anlegget eies fortsatt av Forsvaret, og er en del av Nasjonale Festningsverk.

 Kilder 
 Nasjonale Festningsverks nettsted: Kjellåsbatteriet
 Landsverneplan for Forsvaret: Kjellåsbatteriet

Eksterne lenker


Kategori:Grensebefestningene 1895–1915
Kategori:Festningsverk i Østfold
Kategori:Fredete byggverk i Østfold
Kategori:Kulturminner i Skiptvet
Kategori:Byggverk i Skiptvet
Kategori:Artilleribatterier i Norge